# Boris Zala

### Z Wikipédie

Doc. PhDr. Boris Zala, CSc. (* 9. december 1954, Zlaté Moravce) je poslancom Národnej rady Slovenskej republiky.

Boris Zala absolvoval v roku 1979 Filozofickú fakultu Univerzity Komenského v Bratislave. V roku 1981 získal titul PhDr., v roku 1995 CSc. a v roku 2001 docent. Boris Zala pracoval v roku 1981 v Slovenskom rozhlase ako redaktor. Od roku 1982 pracoval v robotníckych zamestnaniach z dôvodov politického prenasledovania. Od roku 1984 pracoval vo Výskumnom ústave sociálneho rozvoja a práce ako vedecký pracovník.

Boris Zala, ako vnuk Tida J. Gašpara, vedúceho Úradu propagandy Slovenského štátu po vojne odsúdeného na 30 rokov väzenia, uvádza, že bol z politických dôvodov dvakrát prepustený zo zamestnania. Na druhej strane mu komunistický režim vôbec umožnil štúdium na filozofickej fakulte, a následne ho zamestnal na ideologicky exponovaných pracoviskách.

Po tzv. Nežnej revolúcii od roku 1990 pracoval ako vedúci sekretariátu predsedu SNR a ako odborný asistent na Filozofickej fakulte UK. Od roku 2000 je vedúcim Katedry politológie a európskych štúdií na Univerzite Konštantína Filozofa v Nitre.

Boris Zala pôsobil v politike už tesne po nežnej revolúcii v rámci Sociálnodemokratickej strany Slovenska. V rokoch 1990 až 1992 bol dokonca jej predsedom. V roku 1990 bol poslancom Slovenskej národnej rady, členom jej predsedníctva a predsedom výboru pre bezpečnosť.

Po roku 1993 sa B. Zala v STV podielal na príprave a vysielaní relácií „Na koreň veci“, „Ako ďalej, pán premiér“.

Od roku 2000 je členom Predsedníctva SMERu, ktorý od 1. januára 2005 pôsobí pod názvom SMER - sociálna demokracia. V roku 2002 bol zvolený za SMER za poslanca NR SR. Je členom Zahraničného výboru NR SR a Osobitného kontrolného výboru NR SR na kontrolu činnosti SIS.

E-mail na nrsr.sk: | mailto:boris_zala@nrsr.sk
Web na nrsr.sk: | Boris Zala

## [úprava] Externé odkazy

- životopis na stránke SMERu

Zdroj: "http://sk.wikipedia.org../../../b/o/r/Boris_Zala_5e88.html"

Kategórie: Narodenia v 1954 | Poslanci NR SR | Slovenskí politici | Politici Smeru | Články bez interwiki

##### Views

- Článok
- Diskusia
- Aktuálna verzia

##### Hľadaj